CELEX: 52014PC0250
Language: hr
Date: 2014-05-06
Title: Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda

|
			
		
		
		52014PC0250
		
			Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda /* COM/2014/0250 final - 2014/0133 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost
i homogenost unutarnjeg tržišta, Zajednički odbor EGP-a integrirat će
sve relevantno zakonodavstvo Unije u Sporazum o EGP-u što je prije moguće
nakon njegova donošenja te također omogućiti sudjelovanje država
članica EGP-a i EFTA-e u akcijama, aktivnostima ili programima EU-a
relevantnima za EGP.
Članak 78. Sporazuma o EGP-u
predviđa da će ugovorne stranke ojačati i proširiti suradnju u
okviru aktivnosti Unije na području, između ostalog, malih i srednjih
poduzeća. 
2.           REZULTATI SAVJETOVANJA SA
ZAINTERESIRANIM STRANAMA I PROCJENE UČINKA
Cilj nacrta Odluke Zajedničkog odbora
EGP-a (priložen predloženoj Odluci Vijeća) jest izmjena Protokola 31 uz
Sporazum o EGP-u o suradnji u posebnim područjima izvan četiriju
sloboda kako bi se proširila suradnja ugovornih stranaka u području malih
i srednjih poduzeća.
Stoga treba u Sporazum o EGP-u ugraditi Uredbu
(EU) br. 1287/2013 Europskog parlamenta i Vijeća od 11. prosinca
2013. o uspostavi Programa za konkurentnost poduzeća te malih i srednjih
poduzeća (COSME) (2014. – 2020.) i o stavljanju izvan snage Odluke
br. 1639/2006/EZ[1].
Protokol 31 uz Sporazum o EGP-u treba stoga
izmijeniti kako bi se omogućila provedba te proširene suradnje od 1.
siječnja 2014.
Treba napomenuti da se Lihtenštajn i Norveška
izuzimaju od sudjelovanja u ovom programu i iz financijskog doprinosa.
3.           PRAVNI ELEMENTI PRIJEDLOGA
Člankom 1. stavkom 3. Uredbe Vijeća
(EZ) br. 2894/94 o rješenjima za provedbu Sporazuma o EGP-u predviđa
se da Vijeće utvrđuje stajalište o takvim odlukama koje je potrebno
donijeti u ime Unije, na prijedlog Komisije. 
Komisija Vijeću na donošenje daje nacrt
Odluke Zajedničkog odbora EGP-a koji predstavlja stajalište Unije.
Komisija se nada da će ga što prije moći predstaviti Zajedničkom
odboru EGP-a.
4.           PRORAČUNSKE IMPLIKACIJE

Predlaže se da se Protokol 31 uz Sporazum o
EGP-u izmijeni kako bi se državama članicama EGP-a / EFTA-e omogućilo
da sudjeluju u programu i da mu financijski doprinose u skladu s uvjetima
utvrđenima u Sporazumu o EGP-u.
2014/0133 (NLE)
Prijedlog
ODLUKE VIJEĆA
o stajalištu koje treba donijeti, u ime
Europske unije, 
u Zajedničkom odboru EGP-a o izmjeni Protokola 31 uz Sporazum o EGP-u 
o suradnji u posebnim područjima izvan četiriju sloboda  
 
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 173., članak 195. i
članak 218. stavak 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. o rješenjima za provedbu Sporazuma o
Europskom gospodarskom prostoru[2],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Protokol 31 uz Sporazum o
Europskom gospodarskom prostoru (dalje u tekstu „Sporazum o EGP-u”) sadrži
posebne odredbe i dogovore o suradnji u posebnim područjima izvan
četiriju sloboda,
(2)       Primjereno je proširiti
suradnju ugovornih stranaka Sporazuma o EGP-u kako bi se uključila Uredba
(EU) br. 1287/2013 Europskog parlamenta i Vijeća od 11. prosinca
2013. o uspostavi Programa za konkurentnost poduzeća te malih i srednjih
poduzeća (COSME) (2014. – 2020.) i o stavljanju izvan snage Odluke
br. 1639/2006/EZ[3].
(3)       Protokol 31 uz Sporazum o
EGP-u treba stoga izmijeniti kako bi se omogućila provedba te proširene
suradnje od 1. siječnja 2014.
DONIJELO JE OVU ODLUKU: 
Članak 1.
Stajalište koje će Unija zauzeti u
Zajedničkom odboru EGP-a o predloženoj izmjeni Protokola 31 uz Sporazum o
EGP-u temelji se na nacrtu Odluke Zajedničkog odbora EGP-a priloženom ovoj
Odluci.
Članak 2.
Ova Odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 347, 20.12.2013., str. 33.
[2]               SL L 305, 30.11.1994., str. 6. 
[3]               SL L 347, 20.12.2013., str. 33.
PRILOG
ODLUCI ZAJEDNIČKOG ODBORA EGP-a br. .../2014
o 
izmjeni Protokola 31 uz Sporazum o EGP-u
o suradnji u posebnim područjima izvan četiriju sloboda
ZAJEDNIČKI ODBOR EGP-a,
Uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegove članke 86. i
98.,
budući da:
(1)              
Primjereno je proširiti suradnju ugovornih stranaka
Sporazuma o EGP-u kako bi se uključila Uredba (EU) br. 1287/2013
Europskog parlamenta i Vijeća od 11. prosinca 2013. o uspostavi Programa
za konkurentnost poduzeća te malih i srednjih poduzeća (COSME) (2014.
– 2020.) i o stavljanju izvan snage Odluke br. 1639/2006/EZ[1],
(2)              
Protokol 31 uz Sporazum o EGP-u treba stoga
sukladno tome izmijeniti kako bi se omogućila provedba te proširene
suradnje od 1. siječnja 2014.,
DONIO JE OVU ODLUKU:
Članak 1.
Članku 7. stavku 5. Protokola 31 uz
Sporazum o EGP-u dodaje se sljedeće:
„-           32013 R 1287: Uredba (EU)
br. 1287/2013 Europskog Parlamenta i Vijeća od 11. prosinca 2013. o
uspostavi Programa za konkurentnost poduzeća te malih i srednjih
poduzeća (COSME) (2014. – 2020.) i o stavljanju izvan snage Odluke
br. 1639/2006/EZ (SL L 347, 20.12.2013., str. 33.).
Lihtenštajn i Norveška izuzimaju se iz
sudjelovanja i financijskog doprinosa programu.”
Članak 2.
Ova Odluka stupa na snagu na dan nakon
posljednje obavijesti u skladu s člankom 103. stavkom 1. Sporazuma o EGP-u*.
Primjenjuje
se od 1. siječnja 2014.
Članak 3.
Ova se Odluka objavljuje u odjeljku o EGP-u i
u Dodatku o EGP-u u Službenom listu Europske unije.
Sastavljeno u Bruxellesu
                                                                       Za
Zajednički odbor EGP-a
                                                                       Predsjednik
                                                                       
                                                                       
                                                                       
                                                                       Tajnici
                                                                       Zajedničkog
odbora EGP-a
[1]               SL L 347, 20.12.2013., str. 33.
*               [Ustavni
zahtjevi nisu navedeni.] [Ustavni zahtjevi su navedeni.]